als_Latn dik_Latn sna_Latn
Në Çmimin e Madh të Gjermanisë, është Nico Rosberg ai që shënon fitoren e katërt sezonale të tij dhe triumfon në shtëpi përpara Valtteri Bottas (me Williams), që nxjerr gjithashtu një garë të mirë duke përfunduar në pod për të tretën herë radhazi. Por vëmendja e të gjithëve ishte tek piloti tjetër i Mercedesit, anglezi Hamilton, i cili e nisi garën i 20-ti, (i penalizuar dy-fish, 15 pozicione pas përplasjes në provat zyrtare, dhe +5 të tjera për ndryshimin e kutisë së shpejtësisë), dhe e përfundoi i 3-ti, me më pak se gjysmë sekondi larg finlandezit Bottas.
Rosberg tashmë kryeson kampionatin me 190 pikë, ndërsa mban ende shpresa Hamilton që me vendin e 3-të të siguruar ka 176 pikë.
Në cirkuitin e Hockenhaimit, gara nisi me një aksident të Massës (Williams) i cili pati një kontakt me Magnussen (McLaren) dhe makina e tij u përmbys duke përhapur mjaft panik për shëndetin e pilotit që fatmirësisht nuk mori asnjë lëndim. Për brazilianin është gara e dytë që përfshihet në një aksident, pas garës së Silverstonit ku u përplas me Kimi Raikkonenin (Ferrari).
Pas këtij incidenti gara vazhdoi me spektakël ku pilotët të cilët i besuan gomave të buta ia dolën mbanë të mbanin më shumë qëndrueshmëri në klasifikim, kjo gjë nuk mund të thuhet për Hamilton, i cili rikuperoi plot 17 pozicione dhe duke mahnitur me parakalimet e një-pas-njëshme, që mund të kishin rezultuar të mrekullueshme nëse në fund do të kishte mundur ta parakalonte edhe finlandezin Bottas, por ky i fundit u tregua i kujdesshëm duke i mbullur hapësirat, u pozicionua i treti.
Garë e mirë edhe për Alonson (Ferrari) i cili u pozicionua i 5-ti, një vend larg Kampionit Sebastian Vettel (Red Bull).
Gara e ardhshme është ajo e Çmimit të Madh të Hungarisë, që do të zhvillohet javën e ardhshme, në një cirkuit si ai i Hungaroringut ku pilotët parashikohet të kenë një garë të vështirë pasi pista është tejet e mundimshme.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn